ai4bharat/Pralekha huggingface dataset:
আইনওবিচারমন্ত্রক
সুপ্রিম কোর্টের ই-কমিটি তৃতীয় পর্যায়ে ই-আদালত কর্মসূচি রূপায়ণের জন্য খসড়া পরিকল্পনা সম্পর্কে মতামত ও পরামর্শ আহ্বান করেছে
নতুন দিল্লি, ৪ এপ্রিল, ২০২১
মহামান্য সুপ্রিম কোর্টের উচ্চাকাঙ্খি ই-আদালত কর্মসূচির তৃতীয় পর্যায়ে রূপায়ণের জন্য ই-কমিটি খসড়া পরিকল্পনা প্রনয়ণ করেছে। উল্লেখ করা যেতে পারে কেন্দ্রীয় ন্যায় বিচার দপ্তর মিশন মোড পদ্ধতিতে ই-আদালত কর্মসূচি রূপায়ণ করছে।
মহামান্য সুপ্রিম কোর্টের ই-কমিটি গতকাল আদালত কর্মসূচির তৃতীয় পর্যায়ের জন্য খসড়া কর্মপরিকল্পনা গতকাল প্রকাশ করেছে। ই-কমিটির এক পেশ বিজ্ঞপ্তিতে আজ বলা হয়েছে, খসড়া এই কর্মপরিকল্পনাটি ই-ওয়েবসাইটে  এই খসড়া কর্মপরিকল্পনাটি প্রকাশ করা হয়েছে। ই-কমিটির চেয়ারপারসন সংশ্লিষ্ট সকল পক্ষকে তৃতীয় পর্যায়ে ই-আদালত পরিকল্পনা সম্পর্কে তাদের সুচিন্তিত মতামত জানানোর অনুরোধ জানিয়েছেন।
ই-আদালত কর্মসূচির তৃতীয় পর্যায়ের বিষয়ে গতকাল কমিটির চেয়ারপারসন বিচারপতি ডি ওয়াই চন্দ্রচূড় এই কর্মপরিকল্পনা সম্পর্কে সংশ্লিষ্ট সকল পক্ষকে অবহিত করেছেন। অ্যাডভোকেট, মামলাকারী, সাধারণ মানুষ, আইন পড়ুয়া, কারিগরি বিশেষজ্ঞ প্রভৃতি পক্ষের কাছে পাঠানো চিঠিতে কমিটির চেয়ারপারসনের পক্ষ থেকে বলা হয়েছে ই-আদালত কর্মসূচি রূপায়ণের বিষয়টি মহামান্য সুপ্রিম কোর্টের ই-কমিটি তত্ত্বাবধান করছে। ন্যাশনাল পলিসি অ্যান্ড অ্যাকশন প্ল্যান ফর ইমপ্লিমেন্টেশন অফ ইনফরমেশন অ্যান্ড কমিউনিকেশন টেকনলজি ইন দ্য ইন্ডিয়ান জুডিশিয়ারি–২০০৫ বা ভারতীয় বিচার ব্যবস্থায় তথ্য ও যোগাযোগ প্রযুক্তি কার্যকর করার জন্য জাতীয় নীতি ও কর্মপরিকল্পনা-২০০৫ অনুযায়ী গত ১৫ বছর ধরে ই-কমিটির দায়-দায়িত্ব ও ভূমিকার বিষয়গুলি তৈরি হয়েছে।
ই-কমিটির বিভিন্ন উদ্দেশ্য ই-আদালত কর্মসূচির প্রথম দুটি পর্যায়ে প্রত্যাশা মত পূরণ হয়েছে। কমিটির উদ্দেশ্যগুলির মধ্যে ছিল – দেশে সমস্ত আদালতের মধ্যে আন্তঃযোগাযোগ স্থাপন; ভারতীয় বিচার ব্যবস্থায় তথ্য ও যোগাযোগ প্রযুক্তির প্রয়োগ; বিচার বিভাগীয় ব্যবস্থায় মামলার নিষ্পত্তি বাড়াতে আদালতগুলিকে উপযুক্ত করে গড়ে তোলা প্রভৃতি। এছাড়াও বিচার বিভাগীয় ব্যবস্থাকে সকলের কাছে সুলভে পৌঁছে দিয়ে বিচার প্রক্রিয়ায় স্বচ্ছতা ও দায়বদ্ধতা সুনিশ্চিত করা, যাতে প্রতিটি পর্যায়ে নাগরিক কেন্দ্রিক পরিষেবা পৌঁছে দেওয়া যায়। শীঘ্রই ই-আদালত কর্মসূচির দ্বিতীয় পর্যায়ের রূপায়ণ শেষ হচ্ছে। এই প্রেক্ষিতে মহামান্য সুপ্রিমকোর্টের ই-কমিটি তৃতীয় পর্যায়ের রূপায়ণের জন্য কর্মপরিকল্পনা প্রনয়ণের উদ্যোগ গ্রহণ করে। তৃতীয় পর্যায়ে ই-আদালত কর্মসূচিতে এমন একটি বিচার বিভাগীয় ব্যবস্থা গড়ে তোলার পরিকল্পনা রয়েছে যেখানে ভৌগলিক পরিবেশ ও পরিস্থিতি নির্বিশেষে সহজেই আদালতের পরিষেবা পৌঁছে দেওয়া যায়। সেই সঙ্গে আদালতে মানবসম্পদের আরও সুদক্ষ ও কার্যকর সদ্ব্যবহার সুনিশ্চিত করা, যাতে বিচার ব্যবস্থায় এক অনুকূল পরিবেশ গড়ে তুলতে সর্বশেষ প্রযুক্তির প্রয়োগ ঘটানো যায়। যে চারটি মূল বিষয়ের ওপর ভিত্তি করে ই-আদালত কর্মসূচির তৃতীয় পর্যায়ের পরিকল্পানা প্রস্তুত করা হয়েছে, তার মধ্যে রয়েছে মৌলিক মূল্যবোধগুলি সুনিশ্চিত করা; সমগ্র ব্যবস্থাকে আরও শৃঙ্খলাবদ্ধ করে তোলা; এক প্রযুক্তি নির্ভর পরিকাঠামো প্রনয়ণ এবং পরিচালন ক্ষেত্রে এক আদর্শ কাঠামো গঠন।
ই-আাদালত কর্মসূচির তৃতীয় পর্যায়ের উদ্দেশ্যগুলি সফল রূপায়ণের ক্ষেত্রে সুসামঞ্জস্য, তহবিল সংস্থান, প্রয়োজনীয় সামগ্রী সংগ্রহ তথা এক মজবুত নজরদারি ও মূল্যায়ণ কাঠামো গড়ে তোলা প্রয়োজন। খসড়া কর্মপরিকল্পনাতে এই উদ্দেশ্যগুলি পূরণের ভবিষ্যৎ রূপরেখা রয়েছে।
ই-আদালত কর্মসূচির তৃতীয় পর্যায় সম্পর্কে আগ্রহীরা তাদের মতামত বা পরামর্শ আগামী ২ সপ্তাহের মধ্যে ই-মেল করে পাঠাতে পারেন।
CG/BD/AS
(Visitor Counter : 188
কর্মী, জন-অভিযোগএবংপেনশনমন্ত্রক
কোভিড – ১৯ পরবর্তী বিশ্ব অর্থনীতিতে ভারত বিশ্বকে নেতৃত্ব দেবে : ড. জিতেন্দ্র সিং
নতুন দিল্লি, ৩ নভেম্বর, ২০২০
কেন্দ্রীয় উত্তর - পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রীর দপ্তর, কর্মীবর্গ, গণঅভিযোগ ও পেনশন, আণবিক শক্তি এবং মহাকাশ দপ্তরের প্রতিমন্ত্রী ড. জিতেন্দ্র সিং আজ “কোভিড পরবর্তী মূলধনী বাজারের মাধ্যমে অর্থনৈতিক পুনরুজ্জীবন“ শীর্ষক একটি ওয়েবিনারের উদ্বোধন করেছেন। নতুন দিল্লির ইনস্টিটিউট অফ কোম্পানী সেক্রেটারিয়েটস অফ ইন্ডিয়া  এই ওয়েবিনারের আয়োজন করেছে।
ওয়েবিনারে বক্তব্য রাখতে গিয়ে কেন্দ্রীয় মন্ত্রী ড. জিতেন্দ্র সিং জানান, প্রধানমন্ত্রী শ্রী নরেন্দ্র মোদীর যোগ্য নেতৃত্বে কোভিড পরবর্তী বিশ্ব অর্থনীতিতে ভারত, বিশ্বকে নেতৃত্ব দেবে। তিনি বলেন, দ্রুত লকডাউন কার্যকর করার জন্য এবং ভারত সরকারের গৃহীত প্রাক পদক্ষেপ গ্রহণের ফলে বহু মানুষের জীবনহানী রক্ষা করা গেছে। এতে ভারতীয় অর্থনীতির ক্ষয়ক্ষতিও রোধ করা গেছে। লকডাউন সময় আমাদের প্রত্যেকের জীবনে অনেক কিছু শিখিয়েছে বলেও তিনি মন্তব্য করেন। এই প্রতিকূলতা আমাদের সকলের কাছে একটি সুবর্ণ সুযোগ হিসেবে আত্মপ্রকাশ করেছে বলে শ্রী সিং জানান।
ভারতীয় অর্থনীতিতে উত্তর – পূর্বাঞ্চলের ভূমিকার কথা বলতে গিয়ে ড. সিং বলেন, কোভিড – ১৯ এর পরবর্তী সময়ে ইউরোপীয় পর্যটন কেন্দ্রগুলির বিকল্প হিসেবে এই অঞ্চল উঠে এসেছে। সময় মতো লকডাউন জারির ফলে উত্তর – পূর্বাঞ্চলে কোভিড – ১৯ এর সংক্রমণ বেশি প্রসারিত হতে পারে নি।
তিনি আরো বলেন, কোভিড – ১৯ পরবর্তী সময়ে উত্তর – পূর্বাঞ্চল ভারতের অন্যতম বাণিজ্যক গন্তব্য স্থল হিসাবে উঠে আসবে। এই উত্তর – পূর্বাঞ্চলে কর্মকান্ডের অন্যতম মূল স্তম্ভ হল বাঁশ ভিত্তিক অর্থনীতি। ড. সিং বলেন, দেশের উত্তর – পূর্ব সহ সমগ্র অঞ্চলের অর্থনীতির বিকাশে এই ক্ষেত্র বিশেষ সহায়তা প্রদান করবে। কেন্দ্রীয় মন্ত্রী বলেন, কোভিড – ১৯ পরবর্তী সময়ে উত্তর – পূর্বাঞ্চল ভারতীয় অর্থনীতির পুনরুজ্জীবন এবং নতুন চালিকা শক্তি হিসাবে উঠে আসবে।
দেশের আর্থিক প্রবৃদ্ধি ও রক্ষণাবেক্ষণের ক্ষেত্রে একাধিক সংস্থার সচিবদের ভূমিকার উচ্ছ্বসিত প্রশংসা করেন তিনি। এদিনের ওয়েবিনারে অংশগ্রহণকারী সংস্থাগুলি ভারতীয় অর্থনীতির দিশা পরিবর্তনে সহায়তা প্রদান করবে বলে আশা ব্যক্ত করেন কেন্দ্রীয় মন্ত্রী। আজকের ওয়েবিনারে আইসিএসআই – এর সভাপতি সি এস আশীষ গর্গ, সংস্থার চেয়ারম্যান শ্রী সুরেশ পান্ডে সহ অন্যান্য ব্যক্তিবর্গ উপস্থিত ছিলেন।
CG/SS/SFS
(Visitor Counter : 167
প্রধানমন্ত্রীরদপ্তর
নবরাত্রি উপলক্ষ্যে প্রধানমন্ত্রীর শুভেচ্ছা
নয়াদিল্লী, ১৩ এপ্রিল, ২০২১
প্রধানমন্ত্রী শ্রী নরেন্দ্র মোদী পবিত্র নবরাত্রি উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় শ্রী মোদী বলেছেন, ‘দেশবাসীকে নবরাত্রি উপলক্ষ্যে অনেক শুভ কামনা জানাই। জয় মাতা দী ! ’
(CG/CB/NS
প্রধানমন্ত্রীরদপ্তর
প্রধানমন্ত্রী দ্বাদশ শ্রেণীর ছাত্রছাত্রী ও তাদের অভিভাবক-অভিভাবিকাদের সঙ্গে মতবিনিময় করেছেন
প্রধানমন্ত্রী অ-হিন্দিভাষী এলাকার ছাত্রছাত্রীদের সঙ্গে মতবিনিময়ের সময় তাদের ভাষার কিছু শব্দ ব্যবহার করেছেন
প্রধানমন্ত্রী ছাত্রছাত্রীদের পরামর্শ দিয়েছেন টিকাকরণ অভিযানে নিবন্ধীকরণের জন্য তারা যাতে তাদের পরিবারের সদস্য ও প্রতিবেশীদের সাহায্য করে
নয়াদিল্লী, ৩ জুন, ২০২১
এক চমকপ্রদ ঘটনায় প্রধানমন্ত্রী শ্রী নরেন্দ্র মোদী সিবিএসই-র দ্বাদশ শ্রেণীর ছাত্রছাত্রীদের সঙ্গে মতবিনিময় করেছেন। শিক্ষা মন্ত্রক আয়োজিত এই অনুষ্ঠানে ছাত্রছাত্রীদের বাবা-মা’রাও যোগ দেন।
দেশের বিভিন্ন প্রান্ত থেকে ছাত্রছাত্রীরা ভার্চুয়াল মাধ্যমে এই আলোচনায় যোগ দেয়। ছাত্রছাত্রীদের সঙ্গে আলাপচারিতাকে আরও নিবিড় করে তুলতে অ-হিন্দীভাষী এলাকার ছাত্রছাত্রীদের সঙ্গে প্রধানমন্ত্রী সেই অঞ্চলের ভাষার কিছু শব্দ ব্যবহার করেন।
প্রধানমন্ত্রী ছাত্রছাত্রীদের ইতিবাচক মানসিকতার প্রশংসা করেছেন। তিনি বলেছেন, সংকটের এই সময়ে আমাদের দেশের ছাত্রছাত্রীরা যেভাবে এটিকে তাদের শক্তিতে পরিণত করেছে তা যথেষ্ট প্রশংসার দাবি রাখে, আর এটিই ভারতের শক্তি। প্রধানমন্ত্রী ছাত্রছাত্রীদের আত্মপ্রত্যয়ের প্রশংসা করেছেন।
শ্রী মোদী বলেছেন, ছাত্রছাত্রীদের অভিজ্ঞতা অত্যন্ত গুরুত্বপূর্ণ, জীবনের প্রতিটি স্তরে যা কাজে লাগবে। তিনি দলগতভাবে কাজ করা বা টিম স্পিরিটের উদাহরণ দিয়েছেন যা আমরা স্কুল ও কলেজ জীবনে পেয়ে থাকি। করোনার এই সময়কালে আমরা নতুন নতুন অনেক বিষয়ে শিক্ষা পেয়েছি। আর দেখেছি সংকটের এই কঠিন সময়ে আমাদের দেশের দলগতভাবে কাজ করার শক্তি কতটা।
প্রধানমন্ত্রী ৫ জুন বিশ্ব পরিবেশ দিবসে ছাত্রছাত্রীদের পরিবেশ নিয়ে কিছু করার আহ্বান জানিয়েছেন। একইভাবে ২১ জুন আন্তর্জাতিক যোগ দিবসে তারা যাতে তাদের পরিবারের সঙ্গে যোগাভ্যাস করে তিনি সেই পরামর্শও দিয়েছেন। শ্রী মোদী ছাত্রছাত্রীদের তাদের পরিবারের সদস্য ও প্রতিবেশীদের টিকাকরণে নিবন্ধীকরণের জন্য সাহায্য করতে পরামর্শ দিয়েছেন।
CG/CB/NS
(
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৮৩ কোটি ৬২ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৭ কোটি ০২ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২২ মার্চ, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮৩ কোটি ৬২ লক্ষ ২৭ হাজার ৯৮০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ২ লক্ষ ২২ হাজার ৮১৬টি টিকার ডোজ হাতে রয়েছে।
CG/BD/SB
(Visitor Counter : 86
পর্যটনমন্ত্রক
গুয়াহাটিতে উত্তর পূর্বাঞ্চলীয় রাজ্যগুলির পর্যটন ও সংস্কৃতি দপ্তরের মন্ত্রীদের দু-দিনের সম্মেলন শেষ হয়েছে
নয়াদিল্লী, ১৪ সেপ্টেম্বর, ২০২১
কেন্দ্রীয় পর্যটন মন্ত্রক গুয়াহাটিতে উত্তর পূর্বাঞ্চলের রাজ্যগুলির পর্যটন ও সংস্কৃতি দপ্তরের মন্ত্রীদের দু-দিনের সম্মেলন আয়োজন করে। আজ ছিল সম্মেলনের শেষ দিন। কেন্দ্রীয় পর্যটন, সংস্কৃতি এবং উত্তর পূর্বাঞ্চল উন্নয়ন মন্ত্রী শ্রী জি কিষাণ রেড্ডি এবং আসামের মুখ্যমন্ত্রী শ্রী হিমন্ত বিশ্বশর্মা সম্মেলনের উদ্বোধন করেন। কেন্দ্রীয় সংস্কৃতি ও সংসদ বিষয়ক প্রতিমন্ত্রী শ্রী অর্জুন রাম মেঘওয়াল, কেন্দ্রীয় পর্যটন ও প্রতিরক্ষা প্রতিমন্ত্রী শ্রী অজয় ভাট উদ্বোধনী অনুষ্ঠানে উপস্থিত ছিলেন।
কেন্দ্রীয় পর্যটন সচিব শ্রী অরবিন্দ সিং আজ সম্মেলনের শেষ দিনে অংশগ্রহণকারী প্রত্যেককে সফলভাবে সম্মেলন আয়োজন করার জন্য ধন্যবাদ জানান। তিনি কেন্দ্রের বিভিন্ন প্রকল্পের কথা উল্লেখ করেন। শ্রী সিং আরও বলেন সম্মেলনে অংশগ্রহণকারী রাজ্যগুলি বিভিন্ন উদ্যোগ নিয়েছে যা উৎসাহ ব্যাঞ্জক। আজ ‘স্বদেশ দর্শন’ এবং ‘প্রসাদ’ প্রকল্পের অগ্রগতি সম্পর্কে আলোচনা হয়েছে।
পর্যটন দপ্তরের অতিরিক্ত মহানির্দেশক শ্রীমতি রুপীন্দর ব্রার স্বদেশ দর্শন প্রকল্পে পর্যটন দপ্তর থিম ভিত্তিক পর্যটন সার্কিটের উন্নয়নের কথা বলেন। তিনি জানান, উত্তর পূর্বাঞ্চলে এ ধরণের ১৬টি প্রকল্পের অনুমোদন দেওয়া হয়েছে। সংশ্লিষ্ট অঞ্চলে পরিকাঠামোর উন্নয়ন, দক্ষতা বিকাশের ওপর গুরুত্ব দিয়ে তিনি বলেন, বিভিন্ন প্রকল্পের মাধ্যমে উত্তর পূর্বাঞ্চলে পর্যটন শিল্পের বিপণনের দিকটিতে গুরুত্ব দেওয়া হচ্ছে। সম্মেলনে পর্যটন মন্ত্রকের যুগ্ম সচিব শ্রী রাকেশ কুমার ভার্মা সহ উত্তর পূর্বাঞ্চলের রাজ্যগুলির প্রতিনিধিরা উপস্থিত ছিলেন।
CG/CB/NS
(Visitor Counter : 114
স্বরাষ্ট্র মন্ত্রক
জাতীয় পুলিশ স্মারকে শহীদদের শ্রদ্ধা জানালেন পুলিশ কাহিনী
নয়াদিল্লি, ২৯ অক্টোবর, ২০১৮
নতুন দিল্লির চাণক্যপুরীতে আজ এক অনুষ্ঠানে জাতীয় পুলিশ স্মারকে শহীদ পুলিশদের স্মৃতিতে পুস্পার্ঘ্য দিয়ে শ্রদ্ধা জানান কেন্দ্রীয় স্বরাষ্ট্র প্রতিমন্ত্রী শ্রী কিরেন রিজিজু এবং ভারত-তীব্বত সীমান্ত পুলিশ বা টিবিপি-র মহানির্দেশক শ্রী আর কে পছনন্দা।‘অ্যান ওড টু মার্টায়ার্স’ শীর্ষক ঐ অনুষ্ঠানের আয়োজন করে আইটিবিপি। কুচকাওয়াজ এবং আইটিবিপি-র কাহিনী ও ব্যান্ডবাদকদের সম্মিলিত প্রদর্শনের মাধ্যমে শহীদ জওয়ানদের উদ্দেশে শ্রদ্ধা জানানো হয়। মহিলা কমান্ডো বাহিনী এবং অন্য আধা-সামরিক বাহিনী কুচকাওয়াজের মাধ্যমে স্মারকে সম্মান জানায়। মহিলা ব্যান্ডবাদকরা একটি বিশেষ উপস্হাপনারও ব্যবস্হা করেন।
অনুষ্ঠানটি হয় ‘অ্যাবাইড উইথ মি’ সুর মুর্চ্ছনার মাধ্যমে। অনুষ্ঠানে অন্যদের মধ্যে দিল্লি পুলিশ বাহিনীর কেন্দ্রীয় সশস্ত্র পুলিশ বাহিনীর বা সদস্যরা উপস্হিত ছিলেন।
CG/SSS/NS/…
(Visitor Counter : 51
জাহাজচলাচলমন্ত্রক
পর্যটনের প্রসারে সরকারি – বেসরকারি অংশীদারিত্বে লাইট হাউসের মানোন্নয়ন
নয়াদিল্লি, ০৯ ডিসেম্বর, ২০২২
পর্যটনের প্রসারের জন্য কেন্দ্র দেশের ৬৫টি লাইট হাউস বা বাতিঘরকে সরকারি-বেসরকারি অংশীদারিত্বে পুনর্নির্মিত করবে। এর মধ্যে পশ্চিমবঙ্গের তাজপুর লাইট হাউস, দরিয়াপুর লাইট হাউস এবং সাগরদ্বীপ লাইট হাউস এবং আন্দামান – নিকোবর দ্বীপপুঞ্জে নর্থ পয়েন্ট লাইট হাউস এবং পোর্ট কর্ণওয়ালিশ লাইট হাউস রয়েছে।
কেরলে ১০টি লাইট হাউসের পুনর্নির্মাণের কাজ ইতোমধ্যেই সম্পূর্ণ হয়েছে। ১১টি বেসরকারি প্রতিষ্ঠান রাজ্যের লাইট হাউসগুলি পুনর্নির্মাণে আগ্রহ প্রকাশ করেছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন বন্দর, জাহাজ চলাচল ও জলপথ মন্ত্রী শ্রী সর্বানন্দ সোনোয়াল।
PG/CB/SB
(Visitor Counter : 59
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪৯ কোটি ৭০ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ৯৩ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ৩০ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৪৯ কোটি ৭০ লক্ষ ৭৬ হাজার ৯৮৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৯৩ লক্ষ ৯ হাজার ৩১টি টিকার ডোজ হাতে রয়েছে।
CG/BD/SB
(Visitor Counter : 117
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডঃ জিতেন্দ্র সিং জম্মু বিশ্ববিদ্যালয়ে কুনওয়ার বিয়োগী বার্ষিক স্মারক বক্তৃতা প্রদান করেছেন
নতুন দিল্লি, ২০ সেপ্টেম্বর, ২০২০
কেন্দ্রীয় মন্ত্রী ডঃ জিতেন্দ্র সিং বলেছেন, কাশ্মীরের সাধারণ মানুষ সন্ত্রাসের ঘটনায় ক্লান্ত হয়ে পড়েছেন। তাই সেখানকার সাধারণ মানুষ এবং তাদের সন্তানদের মধ্যে ক্রমশই উন্নয়নের জন্য আকাঙ্খা দেখা দিয়েছে।
জম্মু ও কাশ্মীরে অনুচ্ছেদ ৩৭০ এবং ৩৫এ ধারা বাতিলের মাধ্যমে জম্মু ও কাশ্মীরে উন্নয়নের পথ সুগম হয়েছে বলে জানিয়েছেন তিনি। জম্মু বিশ্ববিদ্যালয়ের কুনওয়ার বিয়োগী বার্ষিক স্মারক বক্তৃতায় আজ একথা জানান তিনি। কেন্দ্রীয় মন্ত্রী বলেন, জম্মু ও কাশ্মীরের উন্নতির জন্য প্রতি দিন প্রয়াস চালানো হচ্ছে। খুব শীঘ্রই সেখানে নতুন প্রত্যাশা সূচনার হবে বলেও আশা ব্যক্ত করেন তিনি।
ডঃ সিং জানান, মোদী সরকার দ্বিতীয়বার ক্ষমতায় আসার পর উত্তর-পূর্বাঞ্চলের উন্নয়নে বিশেষ নজর দিয়েছেন। তিনি বলেন, দীর্ঘ ব্যবধানের পর জম্মু-কাশ্মীর বিভাগের কেন্দ্রীয় সম্পদকে প্রায় সমানভাগে ভাগ হয়েছে।
গত বছর ৩৭০ বাতিল করার সময় সংসদে প্রধানমন্ত্রীর ঐতিহাসিক বক্তব্যের কথা তুলে ধরে কেন্দ্রীয় মন্ত্রী বলেন, ৭০ বছর ধরে এই সমস্যা জিইয়ে রাখা হয়েছিল। কিন্তু প্রধানমন্ত্রী নরেন্দ্র মোদীর দৃঢ় দৃষ্টিভঙ্গি এবং ইচ্ছার জেরে এই ঐতিহাসিক ভুলকে সংশোধন করা গেছে।
তিনি বলেন, অনেকেই এই অনুচ্ছেদ বাতিল নিয়ে আশঙ্কা প্রকাশ করেছিলেন। কিন্তু তাদের সব আশঙ্কাই ভুল প্রমাণিত হয়েছে। সেখানে হোলি, মহরম, দেওয়ালি এবং স্বাধীনতা দিবসের অনুষ্ঠান ধুমধামের সঙ্গে উদযাপিত হয়েছে।
ডঃ জিতেন্দ্র সিং বলেন, এই কেন্দ্রশাসিত অঞ্চলের লোকেরা বুঝতে পেরেছেন বিশেষ মর্যাদা ও স্বশাসনের নামে তিন প্রজন্মের বংশধরের শাসন ধারাবাহিকভাবে চলছিল। পঞ্চায়েতে নির্বাচন না করেই তৃণমূল স্তরে সায়ত্বশাসন কায়েম হয়েছিল। তিনি বলেন, জম্মু-কাশ্মীরে এখন একদিকে যেমন পঞ্চায়েত নির্বাচন অনুষ্ঠিত হচ্ছে, তেমনই স্থানীয় জনগণের ক্ষমতায়নও সম্ভবপর হয়েছে।
জম্মু ও কাশ্মীরের এক নতুন যুগের সূচনা হয়েছে বলে বর্ণনা করে ডঃ সিং জানান, সেখানে সুস্থ ও স্থায়ী গণতন্ত্রের নিয়মই মেনে চলা হচ্ছে। তিনি বলেন, জম্মু-কাশ্মীরের মানুষ ন্যায় বিচার ও মর্যাদার সঙ্গে বেঁচে থাকার অধিকার ফিরে পেয়েছে। পশ্চিম পাকিস্তানের শরণার্থী এবং পাক অধিকৃত কাশ্মীর থেকে বিতারিত ব্যক্তিরা তাঁদের অধিকার ফিরে পেয়েছেন এবং কয়েক দশকের বৈষম্যকে দূরে সরানো গেছে।
ডঃ জিতেন্দ্র সিং বলেন, জম্মু-কাশ্মীরে শান্তি ও স্থিতাবস্ত বজায় রাখতে সরকার বদ্ধ পরিকর। তিনি বলেন, জম্মু ও কাশ্মীরের স্বচ্ছতা, ডিজিটালাইজেশন এবং দায়বদ্ধতা ক্ষেত্রে সুযোগ সুবিধা বৃদ্ধি পেয়েছে। এই কেন্দ্রশাসিত অঞ্চলে ২০টি জেলায় সরকার গ্রিভেন্স পোর্টাল বা অভিযোগ জমা করার পোর্টাল চালু করেছে। একইভাবে সেচ, বিদ্যুৎ ও অন্যান্য ক্ষেত্রে দীর্ঘদিন ধরে আটকে থাকা প্রকল্প নতুন করে আলোর পথ দেখেছে। তিনি বলেন, ডোগরি ভাষাকে সরকারি ভাষার মর্যাদা প্রদান করা হয়েছে। এখানকার মানুষ ধীরে ধরে দাসত্ব, স্বার্থপর মানসিকতা থেকে বেরিয়ে এসে নতুন শতকের অঙ্গ হয়ে উঠেছেন বলেও মত প্রকাশ করেন তিনি।
এদিন এই অনুষ্ঠানে জম্মু বিশ্ববিদ্যালয়ের উপাচার্য অধ্যাপক মনোজ ধর তাঁর বক্তব্যে জম্মু ও কাশ্মীরের উন্নয়ন এবং ডোগরি ভাষার বিকাশের বিষয়ে বক্তব্য রাখেন। তিনি বলেন, জম্মু বিশ্ববিদ্যালয়ে খুব শীঘ্রই ডোগরি বিভাগ চালু করা হবে। ডোগরি ভাষা, সংস্কৃতি এবং ঐতিহ্য তুলে ধরতে “উৎকর্ষতা কেন্দ্র” গড়ে তোলা হবে বলেও জানান তিনি।
বিশ্ববিদ্যালয়ের ইংরেজি বিভাগের প্রধান অধ্যাপক মণিকা শেঠী, নিউজ ১৮ সংবাদ মাধ্যমের বরিষ্ঠ সম্পাদক সহ বিশিষ্ট ব্যক্তিবর্গ এই অনুষ্ঠানে যোগ দেন।
(CG/SS/SKD
প্রধানমন্ত্রীরদপ্তর
পরাক্রম পর্বের উদ্বোধন এবং কোনার্ক যুদ্ধ স্মারকে শহীদদের প্রতি শ্রদ্ধা জানালেন প্রধানমন্ত্রী
নয়াদিল্লি, ২৮ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী সেনা কমান্ডারদের যৌথ সম্মেলনে যোগ দিতে আজ  রাজস্থানের যোধপুরে গিয়ে পৌঁছেছেন।
যোধপুর বায়ুসেনা ঘাঁটিতে তিন বাহিনীর পক্ষ থেকে তাঁকে গার্ড অফ অনার দেওয়া হয়।
এরপর তিনি কোনার্ক যুদ্ধ স্মারকে গিয়ে শহীদদের প্রতি শ্রদ্ধা জানান। সেখানে ভিজিটর্স বুকে প্রধানমন্ত্রী লেখেন, মাতৃভূমির সুরক্ষায় উৎসর্গীকৃত ও অঙ্গীকারবদ্ধ সেনাবাহিনীর জন্য সমগ্র দেশ গর্বিত। প্রধানমন্ত্রী শ্রী মোদী নির্ভীক সেনানী, যাঁরা দেশের জন্য আত্মবলিদান দিয়েছেন তাঁদের কথা স্মরণ করে শ্রদ্ধা জানান। তিনি বলেন, এই সেনানীরা প্রজন্মের পর প্রজন্মের কাছে অনুপ্রেরণার প্রতীক।
কোনার্ক স্টেডিয়ামে প্রধানমন্ত্রী ‘পরাক্রম পর্বে’র সূচনা করেন। এই উপলক্ষে আয়োজিত এক প্রদর্শনীও তিনি ঘুরে দেখেন।
CG/BD/DM/…
(Visitor Counter : 79
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ০১ জুলাই, ২০২১
ভারত সরকারের পক্ষ থেকে দেশজুড়ে টিকাকরণ অভিযানে এ পর্যন্ত ৩৩.৫৭ কোটিরও বেশি টিকা দেওয়া হয়েছে।
গত ২৪ ঘন্টায় ভারতে নতুন করে ৪৮,৭৮৬ জন আক্রান্ত হয়েছেন।
ভারতে সুস্পষ্টভাবে করোনা আক্রান্তের সংখ্যা নেমে হয়েছে ৫,২৩,২৫৭।
মোট আক্রান্তের চেয়ে সুস্পষ্টভাবে আক্রান্তের পরিমাণ ১.৭২ শতাংশ।
সারাদেশে এ পর্যন্ত ২, ৯৪,৮৮,৯১৮ জন সুস্থ হয়ে উঠেছেন।
গত ২৪ ঘন্টায় ৬১,৫৮৮ জন সুস্থ হয়ে উঠেছেন।
বিগত ৪৯ দিন ধরে সুস্থতার হার আক্রান্তের হার-এর চেয়ে অনেক বেশি।
সুস্থতার হার আজ বেড়ে হয়েছে ৯৬.৯৭ শতাংশ।
সাপ্তাহিক ভিত্তিতে আক্রান্তের হার ৫ শতাংশের নিচে রয়েছে। বর্তমানে তা ২.৬৪ শতাংশ।
দৈনিক ভিত্তিতে আক্রান্তের হার আজ হয়েছে ২.৫ শতাংশ। এর ফলে দৈনিক আক্রান্তের হার লাগাতার ২৪ দিন ধরে ৫ শতাংশের নিচে রয়েছে।
এ পর্যন্ত সারাদেশে মোট ৪১.২০ কোটি নমুনা পরীক্ষা করা হয়েছে।
CG/ SB
(
মানবসম্পদবিকাশমন্ত্রক
২০২১-২২ শিক্ষাবর্ষে জেইই  পরীক্ষার জন্য দ্বাদশ শ্রেণীতে ৭৫ শতাংশ নম্বর পাওয়ার নিয়মটি বাতিল করা হয়েছে
নয়াদিল্লি, ১৯ জানুয়ারি, ২০২১
২০২১-২২ শিক্ষাবর্ষে জয়েন্ট এন্ট্রাস একজামিনেশন   -এর পরীক্ষায় বসার জন্য দ্বাদশ শ্রেণীতে ৭৫ শতাংশ নম্বর পাওয়ার নিয়মটিকে বাতিল করা হয়েছে। আইআইটি জেইই  পরীক্ষার ক্ষেত্রে যে সিদ্ধান্ত নেওয়া হয়েছে তার সঙ্গে সাযুজ্য রেখে শিক্ষা মন্ত্রক এই সিদ্ধান্ত নিয়েছে। এনআইটি, আইআইআইটি, এসপিএ সহ কেন্দ্রের সহায়তাপুষ্ট বিভিন্ন কারিগরি শিক্ষা প্রতিষ্ঠানে জেইই -এ প্রাপ্ত নম্বরের ওপর ভিত্তি করে ভর্তি করা হয়।
ন্যাশনাল ইনস্টিটিউটস অফ টেকনলজি , পশ্চিমবঙ্গের শিবপুরের ইন্ডিয়ান ইনস্টিটিউট অফ ইঞ্জিনিয়ারিং সায়েন্স অ্যান্ড টেকনলজি  সহ কেন্দ্রের সহায়তাপুষ্ট বিভিন্ন কারিগরি শিক্ষা প্রতিষ্ঠানে  স্নাতক পর্যায়ে ভর্তির ক্ষেত্রে জেইই -এর প্রাপ্ত নম্বরের ওপর ভিত্তি করে ভর্তি নেওয়া হয়। জেইই  ন্যাশনাল টেস্টিং এজেন্সি পরিচালনা করে।
আইআইটি, এনআইটি, আইআইআইটি সহ এই ধরনের কেন্দ্রের সহায়তাপুষ্ট শিক্ষা প্রতিষ্ঠানগুলিতে ভর্তির জন্য দ্বাদশ শ্রেণীতে কমপক্ষে ৭৫ শতাংশ নম্বর পাওয়া বাধ্যতামূলক অথবা বিভিন্ন বোর্ডের পরীক্ষায় সর্বোচ্চ ২০ পার্সেন্টাইল পেতে হয়। তপশিলি জাতি ও উপজাতি গোষ্ঠীভুক্ত ছাত্রছাত্রীরা ৬৫ শতাংশ নম্বর পেলেই যোগ্যতা অর্জন করে।
ছাত্রছাত্রীদের সুবিধের জন্য ২০২১-২২ শিক্ষা বর্ষে জেইই  পরীক্ষায় বসার ক্ষেত্রে দ্বাদশ শ্রেণীর পরীক্ষায় ৭৫ % নম্বর পাওয়ার নিয়ম থাকছে না। শিক্ষামন্ত্রী জেইই -এর তারিখ ঘোষণা করে এই তথ্য জানিয়েছেন।
মানবসম্পদবিকাশমন্ত্রক
কোভিড – ১৯ এর ফলে লকডাউন জারি হওয়ার প্রেক্ষিতে ইউজিসি-র বিশ্ববিদ্যালয়গুলির জন্য পরীক্ষা এবং বর্ষপঞ্জীর নীতি – নির্দেশিকা
নতুন দিল্লি, ২৯ এপ্রিল, ২০২০
কোভিড – ১৯ মহামারীর প্রেক্ষিতে দেশজুড়ে লকডাউন জারি হবার পর পরীক্ষা এবং শিক্ষা সংক্রান্ত বর্ষপঞ্জীর বিষয়ে সিদ্ধান্ত গ্রহণের জন্য বিশ্ববিদ্যালয় মঞ্জুরি কমিশন  একটি বিশেষজ্ঞ কমিটি গঠন করে। ছাত্র-ছাত্রীদের পড়াশোনার ক্ষতি এড়াতে এবং ভবিষ্যতের স্বার্থ সুরক্ষিত রাখতে এই কমিটি গঠন করা হয়।
হরিয়ানা কেন্দ্রীয় বিশ্ববিদ্যালয়ের উপাচার্য এবং ইউজিসির প্রাক্তন সদস্য অধ্যাপক আর. সি. কুহাদের নেতৃত্বে এই বিশেষজ্ঞ কমিটি ইউজিসির সঙ্গে এক বৈঠকে তাঁদের প্রতিবেদন জমা দেয়। ২৭শে এপ্রিল ইউজিসির বৈঠকে কমিশন পরীক্ষা এবং বর্ষপঞ্জী সংক্রান্ত এই নীতি – নির্দেশিকা অনুমোদন করে। নতুন দিল্লিতে আজ কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাংক’, মন্ত্রকের সচিব শ্রী অমিত খাড়ে সহ উচ্চপদস্থ আধিকারিকদের উপস্থিতিতে এই নীতি নির্দেশিকা প্রকাশ করা হয়েছে।
এগুলির মধ্যে রয়েছে-
১) বর্তমান এবং আগের সেমিস্টারের ইন্টারনাল অ্যাসেসমেন্ট অনুসারে সেমিস্টারে ছাত্র – ছাত্রীদের গ্রেড নির্ধারিত হবে । যে সব রাজ্যে কোভিড – ১৯ এর পর পরিস্থিতি স্বাভাবিক হচ্ছে, সেখানে জুলাই মাসে পরীক্ষা অনুষ্ঠিত হবে।
২) যে সমস্ত ছাত্র – ছাত্রীর চূড়ান্ত সেমিস্টারে বসার কথা, তাদের পরীক্ষা আগামী জুলাই মাসে হবে।
৩) প্রতিটি বিশ্ববিদ্যালয়ে কোভিড – ১৯ সেল গঠন করা হবে। এই সেল, ঐ বিশ্ববিদ্যালয়ের ছাত্র – ছাত্রীদের শিক্ষাবর্ষ এবং পরীক্ষার বিষয়গুলি নির্ধারণ করবে।
৪) বিশ্ববিদ্যালয় মঞ্জুরি কমিশনেও দ্রুত সিদ্ধান্ত গ্রহণের জন্য একটি সেল গঠন করা হবে।
কয়েকটি সাধারণ নির্দেশিকাঃ-
১) বিশ্ববিদ্যালয়গুলি তাদের পাঠক্রম শেষ করার জন্য প্রয়োজনে সপ্তাহে ৬ দিন ক্লাস নেবে।
২) যে সমস্ত বিষয়ে গবেষণাগারে ক্লাস হয়, সেই সমস্ত ক্লাসগুলি ডিজিটাল মাধ্যমে নেওয়া যাবে।
৩) কেন্দ্রীয় মানব সম্পদ উন্নয়ন মন্ত্রক, বিজ্ঞান, ইঞ্জিনিয়ারিং এবং প্রযুক্তি বিভাগের ছাত্র – ছাত্রীদের জন্য অনলাইনে ল্যাবরেটরির ক্লাসগুলির লিঙ্ক শেয়ার করবে।
৪) ভিডিও কনফারেন্সের মাধ্যমে যে ক্লাসগুলি হবে, সেই ক্লাসগুলি যে সমস্ত শিক্ষক, শিক্ষিকারা নেবেন, তাঁদের প্রশিক্ষণের ব্যবস্থা করা হবে।
৫) বিশ্ববিদ্যালয়, বৈদ্যুতিন উপায়ে পাঠক্রম এবং বৈদ্যুতিনভাবে গবেষণাগারে বিভিন্ন পরীক্ষা – নিরীক্ষার বিষয়গুলি তৈরি করবে।
৬) এই প্রক্রিয়ার জন্য মেন্টরদের কাউন্সিলিং করা হবে।
৭) বিশ্ববিদ্যালয়গুলি একটি রেকর্ড ব্যবস্থা তৈরি করবে, যেখানে কর্মী এবং ছাত্র – ছাত্রীরা লকডাউনের সময় কোথায় কোথায় গিয়েছিলেন এবং কোথায় ছিলেন, সে সংক্রান্ত তথ্য থাকবে।
৮) শিক্ষাকর্মীরা অনলাইনের মাধ্যমে কিভাবে ক্লাস নেওয়া হবে, সে বিষয়ে প্রশিক্ষিত হবেন। যার ফলে পাঠ্যক্রমের ২৫ শতাংশ ক্লাস অনলাইনে নেওয়া যাবে।
৯) কোভিড – ১৯ এর কারণে লকডাউনের ফলে বিশ্ববিদ্যালয়গুলির পরীক্ষা এবং শিক্ষাবর্ষ তৈরির জন্য ইউজিসির নীতি – নির্দেশিকাটি দেখতে হলে নিচের লিঙ্কে ক্লিক করুন -
https://static.pib.gov.in/WriteReadData/userfiles/UGC%20Guidelines%20on%20Examinations%20and%20Academic%20Calendar.pdf
(CG/CB/SFS
প্রধানমন্ত্রীরদপ্তর
বুদাপেস্টে বিশ্ব ক্যাডেট চ্যাম্পিয়ানশিপে ভারতীয় দল পদক জেতায় প্রধানমন্ত্রী অভিনন্দন জানিয়েছেন
নয়াদিল্লী, ২৬ জুলাই, ২০২১
প্রধানমন্ত্রী শ্রী নরেন্দ্র মোদী হাঙ্গেরির বুদাপেস্টে বিশ্ব ক্যাডেট চ্যাম্পিয়ানশিপে ভারতীয় দল পদক জেতায় অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন ‘আমাদের ক্রীড়াবিদরা দেশকে গর্বিত করে চলেছেন। হাঙ্গেরির বুদাপেস্টে অনুষ্ঠিত বিশ্ব ক্যাডেট চ্যাম্পিয়ানশিপে ৫টি সোনা সহ ১৩টি পদক জিতেছে ভারত। ভারতীয় দলকে অভিনন্দন এবং তাদের ভবিষ্যৎ প্রয়াসের জন্য শুভেচ্ছা।’
CG/SS/NS
(Visitor Counter : 183
প্রধানমন্ত্রীরদপ্তর
বোহাগ বিহু উপলক্ষে জনগণকে প্রধানমন্ত্রীর শুভেচ্ছা
নয়াদিল্লি, ১৪ এপ্রিল, ২০২৩
প্রধানমন্ত্রী শ্রী নরেন্দ্র মোদী বোহাগ বিহু উপলক্ষে জনগণকে শুভেচ্ছা জানিয়েছেন। এই বছর বোহাগ বিহু-র বিশেষ অনুষ্ঠান তিনি আসামবাসীর সঙ্গে উদযাপন করবেন।
এক ট্যুইট বার্তায় প্রধানমন্ত্রী বলেছেন, “সকলকে বোহাগ বিহুর শুভেচ্ছা জানাই”।
PG/CB/SB
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৩৮ কোটিরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ২২ কোটি ৫ লক্ষেরও বেশি অব্যবহৃত টিকার ডোজ রয়েছে
নতুনদিল্লি, ৩রা ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৩৮,৫০,১৩,৬৫০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ২২,০৫,৮৭,৪২৬টি টিকার ডোজ আছে।
CG/CB/NS
(Visitor Counter : 90